cyanic-selkie/wikianc huggingface dataset:
ரோமர் மரத் தவளை
கண்டுபிடிப்பு மற்றும் பாதுகாப்பு
1992ஆம் ஆண்டு செக் லேப் கோக்கில் ஆங்காங் சர்வதேச விமான நிலையத்தை நிர்மாணிப்பதற்கு முன்னர் சுமார் 200க்கும் மேற்பட்ட ரோமர் மரத் தவளைகள் அப்பகுதியிலிருந்து மீட்கப்பட்டன. மீட்கப்பட்ட தவளைகள், செயற்கையான வளரிடத்தில் வெற்றிகரமாக இனப்பெருக்கம் செய்யப்பட்டு, பின்னர் அவை ஆங்காங் தீவு மற்றும் புதிய பிரதேசங்களில் தேர்ந்தெடுக்கப்பட்ட எட்டு இடங்களில் விடப்பட்டன. இவற்றில் ஏழு இடங்களில் இடப்பட்ட தவளைகள் எவ்வித பிரச்சனையும் இன்றி வாழத்தொடங்கின.
அழிவிற்கு உள்ளாகும் சிற்றினமாக ரோமர் மரத் தவளை இனம் உள்ளதால், ஆங்காங்கின் சட்டத்தின் கீழ் பாதுகாக்கப்படுகிறது (காட்டு விலங்குகள் பாதுகாப்பு சட்டம், தலைப்பு. 170). லாண்டாவில் உள்ள நொங்கோங் பிங்கின் பகுதி, தவளையின் பாதுகாப்பினை உறுதிப்படுத்தும் பகுதியாக உள்ளதால், 1999ஆம் ஆண்டு, இப்பகுதி அறிவியல் சிறப்புப் பகுதியாக அறிவிக்கப்பட்டது.
வெளி இணைப்புகள்
பகுப்பு:தவளைகள்
ஈரிணைய-பியூட்டைல்பென்சீன்
ஈரிணைய-பியூட்டைல்பென்சீன் (sec-Butylbenzene) என்பது C10H14 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம சேர்மமாகும். அரோமாட்டிக் ஐதரோகார்பனாக வகைப்படுத்தப்படும் இச்சேர்மத்தின் கட்டமைப்பில் உள்ள பென்சீன் வளையம் ஈரிணைய பியூட்டைல் தொகுதியால் பதிலீடு செய்யப்பட்டுள்ளது. நிறமற்ற நீர்மமான இது எளிதில் தீப்பற்றக் கூடியதாகும். மூவிணைய-பியூட்டைல்பென்சீன் கிட்டத்தட்ட நீரில் கரையாது. ஆனால் கரிம கரைப்பான்களுடன் கலக்கக்கூடியதாக உள்ளது.
தயாரிப்பு
நீரற்ற அலுமினியம் குளோரைடும் ஐதரோகுளோரிக் அமிலமும் சேர்ந்த கலவையின் முன்னிலையில் பென்சீனுடன் என்-பியூட்டைல் ஆல்ககால் அல்லது ஈரிணைய பியூட்டைல் ஆல்ககாலைச் சேர்த்து சூடுபடுத்துவதால் ஈரிணைய-பியூட்டைல்பென்சீன் உருவாகிறது.
சலித் தேசபிரிய
சலித் தேசபிரிய (Chalith Deshappriya, பிறப்பு: செப்டம்பர் 28 1981 ), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2003/04 பருவ ஆண்டுகளில், இலங்கை கொழும்பு சிங்க விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1981 பிறப்புகள் பகுப்பு:வாழும் நபர்கள்
அஷேசம் ஊராட்சி
அஷேசம் ஊராட்சி (Ashesham Gram Panchayat), தமிழ்நாட்டின் திருவாரூர் மாவட்டத்தில் உள்ள மன்னார்குடி வட்டாரத்தில் அமைந்துள்ளது. இந்த ஊராட்சி, மன்னார்குடி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சந்தௌலி மாவட்டம்
புவிப்பரப்பு
இது சந்தௌலி, சகல்தீகா, சாக்கியா என்ற மூன்று வட்டங்களைக் கொண்டது. இங்கு கங்கை, கர்மனசா, சந்திரபிரபா உள்ளிட்ட ஆறுகள் பாய்கின்றன.
பொருளாதாரம்
இது இந்தியாவின் பின்தங்கிய மாவட்டங்களில் ஒன்று. இந்த மாவட்டம் பொருளாதார வளர்ச்சியில் பின்தங்கிய மாவட்டங்களுக்கு வழங்கப்படும் நிதியை பெறுகிறது.
மக்கள் தொகை
2011 ஆம் ஆண்டு கணக்கெடுப்பின்படி, 1,952,713 பேர் வாழ்கின்றனர். சதுர கிலோமீட்டருக்கு 768 பேர் என்ற அளவில் மக்கள் அடர்த்தி உள்ளது. ஆயிரம் ஆண்களுக்கு 913 பெண்கள் என்ற அளவில் பால் விகிதம் உள்ளது. இங்குள்ளோரில் 73.86% கல்வி கற்றோர் ஆவர்.
இணைப்புகள்
பகுப்பு:உத்தரப் பிரதேசத்தில் உள்ள மாவட்டங்கள்
தங்கப் பந்து (பிஃபா)
பிஃபா தங்கப் பந்து (FIFA Ballon d'Or,, பிஃபா பாலோன் தி'ஓர்) என்பது ஒவ்வொரு ஆண்டும் சிறந்த கால்பந்து வீரருக்கு ஃபிஃபாவினால் வழங்கப்படும் பரிசாகும். பரிசளிக்கப்படும் ஆண்டுக்கு முந்தைய ஆண்டில் உலகிலேயே மிகச் சிறந்த அளவில் விளையாடிய வீரருக்கு இது வழங்கப்படுகிறது. இதற்கென சிறப்பாக ஓட்டெடுப்பு நடைபெறும்; இதில் உலகின் தேசிய அணிகளின் தலைவர்களும், பயிற்சியாளர்களும் மற்றும் பத்திரிகையாளர்களும் ஓட்டளிப்பர்.
பிரெஞ்சுக் கால்பந்தின் பாலோன் தி'ஓர் மற்றும் ஃபிஃபா உலகின் சிறந்த வீரர் ஆகிய இரண்டு விருதுகளையும் ஒன்றிணைத்து 2010-முதல் வழங்கப்படுகிறது. இத்தகைய ஒன்றிணைப்புக்குப் பின்னர் முதன்முதலில் இவ்விருதை வென்றவர் லியோனல் மெஸ்ஸி ஆவார். அதற்கடுத்த இரண்டு ஆண்டுகளும் இவரே இவ்விருதைக் கைப்பற்றினார். 2013-க்கான தங்கப் பந்து (பிஃபா) விருதை வென்றவர் கிறிஸ்டியானோ ரொனால்டோ ஆவார். 2010-இல் ஃபிஃபா உலகின் சிறந்த வீரர் விருதை, பாலோன் தி'ஓருடன் இணைத்த பின்னர், பெண்களுக்கு மட்டும் ஃபிஃபா உலகின் சிறந்த வீரர் விருது வழங்கப்படுகிறது.
காற்பந்துக் கழகங்களின் வெற்றிகள்
பகுப்பு:காற்பந்தாட்டம்
இ. இ. சுந்திரிகர்
இப்ராஹிம் இஸ்மாயில் சுந்திரிகர்(Ismail Ibrahim Chundrigar; ( உருது: ابراہیم اسماعیل;  செப்டம்பர் 15, 1897  -26 செப்டம்பர் 1960),  இ. இ. சுந்திரிகர்' என்றும் அழைக்கப்படும் இவர் பாக்கிஸ்தானின் ஆறாவது பிரதமர் ஆவார். 1957 ஆம் ஆண்டு அக்டோபர் 17 ஆம் தேதி முதல் பாக்கித்தானின் பிரதமராக பணிபுரிந்தார். 1957 டிசம்பர் 11 அன்று வரை நம்பிக்கையில்லாத் தீர்மானம் காரணமாக பிரதமர் பதவியிலிருந்து நீக்கப்பட்டார்.
பம்பாயில் அரசியலமைப்புச் சட்டத்தில் பயிற்சி பெற்றவர், மேலும் பாக்கித்தானின் ஆட்சியின் நிறுவனர்களில் ஒருவரான சுந்திரிகரின் பதவிக்காலம் பாகிஸ்தானின் நாடாளுமன்ற வரலாற்றில் 13 நாட்கள் பிரதமராக பணியாற்றிய நூருல் அமினுக்குப் பிறகான இரண்டாவது குறுகிய காலமாகும். சுந்த்ரிகர் தனது பதவிக்காலத்தில் வெறும் 55 நாட்கள் மட்டுமே பணியாற்றினார்.
ஆரம்பகால வாழ்க்கை மற்றும் சட்ட நடைமுறை
இப்ராகிம் இஸ்மாயில் சுந்திரிகர் 1897 செப்டம்பர் 15,அன்று இந்தியாவின் குஜராத்தின் கோத்ராவில் பிறந்தார்   அவர் இந்தியாவில் ஒரு முஸ்லிம் சமூகத்தில்  குஜராத்தி பேசும் சுந்த்ரிகர் குடும்பத்தின் ஒரே பிள்ளையாவார். அவரது சுந்திர்கர் சமூகத்திலிருந்து, அவர் அரேபிய வம்சாவளியைச் சேர்ந்தவர்.
சுந்திரிகர் ஆரம்பத்தில் அகமதாபாத்தில் கல்வி பயின்றார், அங்கு அவர் மெட்ரிகுலேஷன் முடித்து உயர் படிப்புகளுக்காக பம்பாய்க்கு சென்றார். அவர் பம்பாய் பல்கலைக்கழகத்தில் சேர்ந்தார். அங்கு அவர் தத்துவத்தில் பி.ஏ பட்டம் பெற்றார், பின்னர் 1929 இல் பம்பாய் பல்கலைக்கழகத்தில் எல்.எல்.பி பட்டம் பெற்றார்    1929 முதல் 1932 வரை சுந்த்ரிகர் அகமதாபாத் மாநகராட்சியின் வழக்கறிஞராக பணியாற்றினார்.
1932 முதல் 1937 வரை, சுந்திரிகர் உரிமையியல் சட்டத்தை பயிற்சி செய்யத் தொடங்கினார், மேலும் 1937 ஆம் ஆண்டில் பம்பாய் உயர்நீதிமன்றத்தில் சட்டப்பயிற்சி மேற்கொண்டார். அங்கு அவர் தனது நற்பெயரை நிலைநாட்டினார். இந்த காலத்தில், அவர் முஹம்மது அலி ஜின்னாவுடன் நெருங்கிப் பழகினார், அவருடன் சித்தாந்தம், பணி நெறிமுறைகள் மற்றும் அரசியல் கருத்துக்களைப் பகிர்ந்து கொண்டார்.
இந்தியாவில் பிரித்தானிய அரசாங்கத்தால் அறிமுகப்படுத்தப்பட்ட இந்திய அரசு சட்டத்திற்கு பதிலளிப்பதற்காக 1935 ஆம் ஆண்டில், சுந்திரிகரை முஸ்லீம் லீக் பிரதிநிதித்துவப்படுத்தியது. மாநிலத் தலைவராக ஆளுநரின் பங்கு குறித்து, சுந்திரிகர் 1935 இல் அறிமுகப்படுத்தப்பட்ட சட்டத்தின் கீழ் ஆளுநர் அனுபவித்த அதிகாரங்களுக்கு முரண்பட்டார்.
1937 முதல் 1946 வரை, சுந்த்ரிகர் சட்டம் பயிற்சி மேற்கொண்டு மேலும் பயின்று வந்தார். பம்பாய் உயர்நீதிமன்றத்தில் தனது வாடிக்கையாளர்களுக்காக உரிமையியல் விஷயங்களில் வாதிட பல வழக்குகளை எடுத்துக் கொண்டார்.
பிரதமராக குறுகிய காலம்
தேசிய சட்டமன்றத்தின் முதல் அமர்வில், குடியரசுக் கட்சி மற்றும் அவாமி லீக்கின் அமைச்சரவை அமைச்சர்களால் கூட பெரும் நாடாளுமன்ற எதிர்ப்பை சந்தித்த தேர்தல் நடைமுறையை சீர்திருத்துவதற்கான தனது திட்டங்களை சுந்த்ரிகர் முன்வைத்தார். அதிபர் இஸ்கந்தர் மிர்சாவும் அவரது குடியரசுக் கட்சியும் முஸ்லீம் லீக்கின் எதிர் தரப்பினரை கையாண்டு, குடியரசுக் கட்சியினரும் அவாமி கட்சியும் சேர்ந்து தேசிய சட்டமன்றத்தில் நம்பிக்கையில்லாத் தீர்மானம் கொண்டுவந்து அதில் வெற்ரி பெற்றனர். இதனையடுத்து 1957 டிசம்பர் 11 அன்று சுந்த்ரிகர் தனது பதவியை ராஜினாமா செய்ய நிர்பந்திக்கப்பட்டு பிரதமர் பதவியை துறந்தார்.
பாக்கித்தானில் பணியாற்றிய எந்தவொரு பிரதமர்களின் பதவிக் காலத்தை விடவும் சுந்திரிகர் மிகக் குறுகிய காலமே பணியாற்றினார்: 1957 - 17 அக்டோபர் முதல் 1957 திசம்பர் 11 வரை 55 நாட்கள் அவர் பதவியிலிருந்தார்.
இறப்பு மற்றும் நற்பெயர்
1958 ஆம் ஆண்டில், சுந்த்ரிகர் உச்ச நீதிமன்ற வழக்கரிஞர் சங்கத்தின் தலைவராக நியமிக்கப்பட்டார், அவர் இறக்கும் வரை அப்பதவியில் இருந்தார். 1960 ஆம் ஆண்டில், சுந்திரிகர் ஆம்பர்க்குக்கு சென்று அங்கு சர்வதேச சட்ட மாநாட்டில் உரையாற்றினார் பின்னர், லண்டனுக்குச் சென்றபோது அவருக்கு ரத்தக்கசிவு  ஏற்பட்டது
1960 இல், Chundrigar பயணம் அவர் சர்வதேச சட்டம் மாநாடு உரையாற்றினார் மற்றும் ஒரு சந்தித்தன உள்ள சென்றிருந்தபோது லண்டன். சிகிச்சைக்காக, அவர் ராயல் வடக்கு மருத்துவமனைக்கு கொண்டு செல்லப்பட்டு திடீரென இறந்தார். அவரது உடல் பாக்கிஸ்தானிலுள்ள உள்ள கராச்சிக்கு மீண்டும் கொண்டு வரப்பட்டது, அங்கு அவர் உள்ளூர் கல்லறையில் அடக்கம் செய்யப்பட்டார்.
அவரது நினைவாக, பாக்கித்தான் அரசு கராச்சியில் உள்ள மெக்லியோட் சாலையை அவரது பெயரை வைத்தது.
விப்பிள் மும்மை
விப்பிள் மும்மை (whipple's triad) என்பது நோயாளி இரத்த குளுக்கோஸ் குறைவினால் (hypoglycemia) பாதிக்கப்பட்டுள்ளார் என்பதை உணர்த்தும் மூன்று கட்டளை விதிகளின் (criteria) தொகுப்பாகும். அவையாவன,
1. இரத்தக் குளுக்கோஸ் குறைவின் அறிகுறிகள் - வியர்த்தல், படபடப்பு, கிறுகிறுப்பு
2. அறிகுறிகள் தோன்றும் போது அளவிடுகையில் இரத்த குளுக்கோசு குறைவாக இருத்தல்
பகுப்பு:அறிகுறித் தொகுப்புகள் பகுப்பு:அகஞ்சுரப்பி நோய்கள்
அறைக்கீரை
அறைக்கீரை அல்லது குப்பை கீரை  என்பது தமிழர் சமையலில் இடம்பெறும் கீரைகளில் ஒன்றாகும். சித்த மருத்துவத்தில் காய்ச்சல், குளிர் சன்னி, கப நோய் போன்ற நோய்களுக்கு மருந்தாக இக்கீரை கூறப்பட்டுள்ளது. தோசை, கூட்டு, சூப், கூட்டல், வடை, மசியல் என பல வகைகளில் அறைக்கீரையை உணவில் சேர்த்துக் கொள்ளலாம். இது கீரையாகத் தெற்காசியாவிலும் தென்கிழக்காசியாவிலும். ஆப்பிரிக்காவிலும் போற்றி உண்ணப்படுகிறது. அறைக்கீரை உடலுக்கு வெப்பத்தை கொடுப்பதினால் மகப்பேறு பெற்ற பெண்களுக்கு ஒரு முக்கிய உணவாக அளிக்கபடுகிறது. அதோடு பிரசவத்தால் எற்படும் உடல் மெலிவை போக்கி, உடலுக்குச் சக்தியையும், பலத்தையும் கொடுக்கின்றது.
மேற்கோள்கள்
பகுப்பு:கீரைகள்
2011 மலேசியத் தமிழர் வாழ்வியல் மாநாடு
மலேசியத் தமிழர் வாழ்வியல் மாநாடு என்பது சனவரி 22-23, 2011 திகதிகளில் கோலாலம்பூரிலுள்ள மலாயாப் பல்கலைக்கழகத்தில் நடத்த திட்டமிடப்பட்டுள்ள மாநாடு ஆகும். இந்த மாநாட்டை மலாயாப் பல்கலைக்கழக இந்திய ஆய்வியல் துறையுடன் இணைந்து மலேசிய மாணவர்கள் தமிழ் அமைப்புகளின் கூட்டமைப்பான மலேசியத் தமிழ்க் காப்பகம் ஒழுங்கு செய்துள்ளது. இந்த மாநாட்டில் மலேசியத் தமிழர்களின் வரலாறும், வாழ்வியலும் சிறப்பாக ஆய்வு செய்யப்பபட்டது.
ஆசிய நெடுஞ்சாலை 76
ஆசிய நெடுஞ்சாலை 76 அல்லது ஏஎச்76 (AH76), ஆசிய நெடுஞ்சாலைகள் வலையமைப்பின் ஒரு பகுதியாகும். ஆப்கனிசுத்தானில் உள்ள போலேகும்ரி, என்னும் இடத்தில் தொடங்கி அதே நாட்டின் ஏரத் என்னும் இடம் வரை செல்லும் இந்த நெடுஞ்சாலை முழுவதுமாக ஆப்கனிசுத்தான் நாட்டிலேயே அமைந்துள்ளது. இதன் மொத்த நீளம் 986 கிலோமீட்டர்.
நாடுகள்
இந்தச் சாலை ஊடறுத்துச் செல்லும் நாடுகளின் பெயர்களையும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.
வெளியிணைப்புக்கள்
பகுப்பு: ஆசிய நெடுஞ்சாலைகள் வலையமைப்பு
சமபக்க முக்கோணி
சமபக்க முக்கோணி அல்லது சமபக்க முக்கோணம் (Equilateral Triangle) என்பது மூன்று பக்கங்களும் சமமாக உள்ள முக்கோணம் ஆகும். எந்தவொரு முக்கோணியினதும் அகக்கோணங்களின் கூட்டுத்தொகையானது 180° ஆக இருக்கும். ஆகவே, எந்தவொரு சமபக்க முக்கோணத்தின் அகக்கோணங்களின் கூட்டுத்தொகையும் 180° ஆகவே இருக்கும்.
முதன்மை இயல்புகள்
சமபக்க முக்கோணத்தின் உயரத்தின் மூலமாக மேலுள்ள வாய்ப்பாடுகள்:
ஒரு சமபக்க முக்கோணத்தின் குத்துக்கோடுகள், பக்கங்களின் நடுக்குத்துக்கோடுகள், கோண இருசமவெட்டிகள், இடைக்கோடுகள் ஒன்றோடொன்று பொருந்தும்.
பண்புருக்கள்
ஒரு முக்கோணத்தில் வழமையான குறியீடுகள்: முக்கோணம் ABC இன் பக்கங்கள் a, b, c, அரைச்சுற்றளவு s, பரப்பளவு T, வெளிவட்ட ஆரங்கள் ra, rb, rc, சுற்றுவட்ட ஆரம் R, உள்வட்ட ஆரம் r.
கீழே தரப்பட்டுள்ள ஒன்பது வகைகளில் ஏதேனும் ஒன்று உண்மையாக ‘இருந்தால், இருந்தால் மட்டுமே’, ஒரு முக்கோணம் சமபக்க முக்கோணமாக இருக்கும். எனவே இவை ஒவ்வொன்றும் சமபக்க முக்கோணத்தின் தனிப்பட்ட பண்புகளாகும்.
ஒன்றுபடும் முக்கோண மையங்கள்
ஒரு முக்கோணத்தின் சில முக்கோண மையச்சோடிகள் ஒன்றுபடுகின்றன என்ற கூற்றே அந்த முக்கோணம் சமபக்க முக்கோணமாக இருக்கும் என்பதை உறுதிப்படுத்தப் போதுமான முடிவாக இருக்கும்:
நடுக்கோடுகளின் பிரிப்பால் உண்டாகும் ஆறு முக்கோணங்கள்
ஒரு முக்கோணத்தின் மூன்று நடுக்கோடுகளும் அம்முக்கோணத்தை ஆறு சிறு முக்கோணங்களாகக் பிரிக்கின்றன.
தேற்றங்கள்
மோர்லியின் முச்சமவெட்டித் தேற்றம்:
நெப்போலியன் தேற்றம்:
ஒரு முக்கோணத்தின் பக்கங்களின் மீது உட்புறமாகவோ அல்லது வெளிப்புறமாகவோ வரையப்படும் சமபக்க முக்கோணங்களின் மையங்கள் ஒரு சமபக்க முக்கோணத்தை அமைக்கின்றன.
சமச்சுற்றளவுச் சமனிலி:
முக்கோணங்களுக்கான சமச்சுற்றளவுச் சமனிலியின்படி, சமச்சுற்றளவு கொண்ட முக்கோணங்களுக்கும் அதிகபட்ச பரப்பளவுள்ள முக்கோணம் சமபக்க முக்கோணமாகும்.
விவியானியின் தேற்றம்:
ஒரு சமபக்க முக்கோணத்தின் உட்புறமுள்ள ஒரு புள்ளி P யிலிருந்து அம்முக்கோணத்தின் பக்கங்களின் தூரங்கள் d, e, f எனில்: இம்முடிவு சமபக்க முக்கோணத்தின் உட்புறத்தேயுள்ள எல்லாப்புள்ளிகளுக்கும் பொருந்தும்.
பாம்ப்யூவின் தேற்றம்: சமபக்க முக்கோணம் ABC இன் தளத்திலமையும் புள்ளி P எனில், PA, PB, PC நீளமுள்ள பக்கங்களைக் கொண்ட ஒரு முக்கோணம் இருக்கும்.
பிற பண்புகள்
ஆய்லரின் சமனின்மையின்படி, சுற்றுவட்ட ஆரத்திற்கும் உள்வட்ட ஆரத்திற்குமான விகிதம் R/r ஆனது எல்லா முக்கோணங்களையும்விட சமபக்க முக்கோணத்தில்தான் மிகச்சிறியதாக இருக்கும். சமபக்க முக்கோணத்தில் R/r = 2 ஆகும்.
ஒரு வட்டத்தினுள் வரையப்படும் முக்கோணங்களில் அதிகபட்ச பரப்பளவுள்ள முக்கோணமானது ஒரு சமபக்க முக்கோணம். அதேபோல, ஒரு வட்டத்தைத் தொட்டவாறு வெளிப்புறமாக வரையப்படும் முக்கோணங்களில் குறைந்தபட்ச பரப்பளவுள்ள முக்கோணமானது ஒரு சமபக்க முக்கோணம்.
வேறெந்த அசமபக்க முக்கோணங்களையும் விட, ஒரு சமபக்க முக்கோணத்தின் உள்வட்டத்தின் பரப்புக்கும் அம்முக்கோணத்தின் பரப்புக்கும் உள்ள விகிதம் இன் மதிப்பு மிக அதிகபட்சமானதாக இருக்கும்.
வேறெந்த முக்கோணங்களையும்விட ஒரு சமபக்க முக்கோணத்தில் அதன் பரப்பிற்கும் சுற்றளவின் வர்க்கத்திற்குமுள்ள விகிதம் மிகப் பெரியதாக இருக்கும்.
சமச் சுற்றளவுகளும், A1, A2 பரப்பளவுகளும் கொண்ட இரு பகுதிகளாக ஒரு சமபக்க முக்கோணம் பிரிக்கப்பட்டால் கீழுள்ள முடிவு உண்மையாகும் :
சிக்கலெண் தளத்தில் வரையப்பட்ட ஒரு முக்கோணத்தின் உச்சிகள் z1, z2, z3; மெய்யெண் அல்லாத ஒன்றின் முப்படி மூலம் \omega. கீழுள்ள முடிவு உண்மையாக ‘இருந்தால், இருந்தால் மட்டுமே’ அந்த முக்கோணம் சமபக்க முக்கோணமாக இருக்கும்.
ஒரு சமபக்க முக்கோணத்தின் உட்புறமுள்ள ஒரு புள்ளி P எனில், இப்புள்ளிக்கும் சமபக்க முக்கோணத்தின் உச்சிகளுக்கும் இடைப்பட்ட தூரங்களின் கூடுதலுக்கும், பக்கங்களிலிருந்து இப்புள்ளியின் தூரங்களின் கூடுதலுக்கும் உள்ள விகிதத்தின் அளவு 2 ஆகும். வேறெந்த முக்கோணத்திலும் விட சமபக்க முக்கோணத்தில் இந்த அளவு மிகக் குறைந்த அளவாகும்.
ABC முக்கோணத்தின் தளத்திலமைந்த ஒரு புள்ளி P. முக்கோணத்தின் உச்சிகள் A B C லிருந்து இப்புள்ளிக்குள்ள தூரங்கள் முறையே p, q, t எனில்,
ஒரு சமபக்க முக்கோணத்தின் உள்வட்டத்தின் மேலமையும் புள்ளி P ; இப்புள்ளிக்கும் சமபக்க முக்கோணத்தின் உச்சிக்கும் இடைப்பட்ட தொலைவுகள் p, q, t எனில் :
சமபக்க முக்கோணம் ABC இன் சுற்றுவட்டத்தின் சிறுவில்லான BC இன் மேலமையும் புள்ளி P ; முக்கோணத்தின் உச்சிகள் A B C லிருந்து இப்புள்ளிக்குள்ள தூரங்கள் முறையே p, q,  t எனில்  :
மேலும் சமபக்க முக்கோணத்தின் BC பக்கத்தின் மீதமையும் புள்ளி D ஆனது, PD = y, DA = z என்றவாறு PA ஐப் பிரிக்குமானால் :
சமபக்க முக்கோணம், அதிகபட்ச சமச்சீர் கொண்ட முக்கோணமாகும். சமபக்க முக்கோணத்திற்கு அதன் மையத்தைப் பொறுத்து, மூன்று எதிரொளிப்பு அச்சுகளும், மூன்று சுழற்சி அச்சுகளும் உள்ளன. சமபக்க முக்கோணத்தின் சமச்சீர் குலமானது வரிசை ஆறு கொண்ட ஒரு இருமுகக் குலமாகும் (D3).
முக்கோணங்களிலேயே, சமபக்க முக்கோணங்களுக்கு மட்டுமே அதன் ஸ்டெயினர் உள்நீள்வட்டம் ஒரு வட்டமாகும், அதாவது அதன் உள்வட்டமாகும்.
பல வெவ்வேறு வடிவவியல் அமைவுகளில் சமபக்க முக்கோணங்கள் காணப்படுகின்றன. எடுத்துக்காட்டாக ஒரு ஒழுங்கு நான்முகியானது நான்கு சமபக்க முக்கோணங்களால் உருவானதாகும்.
அமைப்பு
கவராயத்தையும் நேர்விளிம்பையும் மட்டும் பயன்படுத்திச் சமபக்க முக்கோணியை வரைய முடியும்.
பித்தாகரசு தேற்றம் பயன்படுத்தல்
பொதுவாக ஒரு முக்கோணத்தின் பரப்பளவு காணும் வாய்ப்பாடு:
செங்குத்துயரத்தால் சமபக்க முக்கோணம் இரு சர்வசம செங்கோண முக்கோணங்களாகப் பிரிக்கப்படுகிறது. அவற்றின் ஒரு தாங்கு பக்கத்தின் நீளம் a/2; மற்றொரு தாங்கு பக்கமானது சமபக்க முக்கோணத்தின் செங்குத்துயரம், செம்பக்கத்தின் நீளம் a.
பித்தாகரசின் தேற்றப்படி,
எனவே சமபக்க முக்கோணத்தின் செங்குத்துயரம்:
செங்குத்துயரத்தின் மதிப்பை முக்கோணத்தின் பரப்பளவு காணும் வாய்ப்பாட்டில் பதிலிட சமபக்க முக்கோணத்தின் பரப்பளவு:
முக்கோணவியலைப் பயன்படுத்தல்
முக்கோணத்தின் பரப்பளவு காணும் வாய்ப்பாடு: முக்கோணத்தின் பக்க நீளங்கள் a, b ; அப்பக்கங்களுக்கு இடைப்பட்ட கோணம் C எனில்,
சமபக்க முக்கோணத்தின் ஒரு கோணத்தின் அளவு 60°, பக்க நீளம் a என்பதால் சமபக்க முக்கோணத்தின் பரப்பளவு:
உலக தகவல் சமூக நாள்
alt=International Telecommunication Union logo.svg|thumb|International Telecommunication Union logo உலக தகவல் சமூக நாள்  (World Information Society Day) என்று ஒவ்வொரு ஆண்டும் மே 17ஆம் நாள் கொண்டாடப்படுகிறது. இது குறித்து அறிவிப்பு 2005ஆம் ஆண்டு தூனிசில் நடந்த தகவல் சமூகத்திற்கான உலக மாநாட்டை அடுத்து ஐக்கிய நாடுகள் பொதுச் சபையின் தீர்மானம் மூலம் அறிவிக்கப்பட்டது.
இதற்கு முன்னதாக பன்னாட்டுத் தொலைத்தொடர்பு ஒன்றியம் 1865ஆம் ஆண்டு இந்த நாளன்று நிறுவப்பட்டதைக் கொண்டாடும் விதமாக உலகத் தொலைத்தகவல் தொடர்பு நாள் என அறியப்பட்டு வந்தது. 1973ஆம் ஆண்டு இதற்கான தீர்மானம் மாலேகா-டொர்ரெமோலினோசில் நடந்த முழு அதிகாரம் கொண்ட மாநாட்டில் நிறைவேற்றப்பட்டிருந்தது.
உலக தகவல் சமூக நாளின் முகனையான நோக்கம் உலகளவில் புதிய தகவல் தொழில்நுட்பங்களாலும் இணையத்தாலும் ஏற்பட்டுள்ள சமுதாய மாற்றங்களைக் குறித்த விழிப்புணர்ச்சியை வளர்ப்பதாகும். மேலும் இது எண்ணிம இடைவெளியைக் குறைப்பதற்கு உதவிடும் இலக்கையும் கொண்டுள்ளது.
உலக தொலைத்தொடர்பு மற்றும் தகவல் சமூக நாள்
நவம்பர் 2006 துருக்கியில் உள்ள அன்டால்யாவில் நடந்த பன்னாட்டுத் தொலைதொடர்பு ஒன்றியத்தின் முழு அதிகாரம் கொண்ட மாநாடு இரு நிகழ்வுகளையும் ஒன்றுபடுத்தி உலகத் தொலைத்தொடர்பு மற்றும் தகவல் சமூக நாளாகக் கொண்டாட தீர்மானித்தது. இற்றைப்படுத்தப்பட்ட தீர்மானம் 68 உறுப்பினர் நாடுகளையும் துறை உறுப்பினர்களையும் ஆண்டுதோறும் தேசியளவில் தகுந்த நிகழ்ச்சிகளை வடிவமைத்துக் கொண்டாடுமாறு அழைப்பு விடுத்தது.
வெளியிணைப்புகள்
பகுப்பு:ஐக்கிய நாடுகளின் சிறப்பு நாட்கள் பகுப்பு:தகவல் தொழில்நுட்பம் பகுப்பு:தொலைத்தொடர்பு பகுப்பு:மே சிறப்பு நாட்கள்
வைநிறமாதல்
thumb|387px|வைநிறமான/வைநிறமாகாத நிலையிலுள்ள பூக்களையும் இலைகளையும் கொண்டுள்ள ஸ்பானிய புளூபெல்சு தாவரம் (Hyacinthoides hispanica). வைநிறமான இலைகளின் அதிகபட்ச நீளம் 50 செமீ. thumb|387px|[[கும்பம்|கும்பகலசத்தின் அடியில் முளைக்கவிடப்பட்ட நவதானியங்கள் வைநிறமாதலைக் காட்டுதல்]] வைநிறமாதல் (Etiolation) என்பது முழுமையாக ஒளி கிடைக்காத அல்லது பகுதியளவு ஒளி கிடைக்கும் பூக்கும் தாவரங்களில் காணப்படும் ஒரு நிலைமை ஆகும். இத்தாக்கத்தினால் தாவரத் தண்டு பலவீனமாகி நீட்சியடைந்து காணப்படுவதுடன் அடர்த்தியில்லாத சிறிய இலைகளைக் கொண்டதாகவும் காணப்படும். பசுமை வளர்ச்சி (de-etioloation) என்பது இதற்கு எதிர்மறையாக செறிவான பசுமையுடம் தாவரம் சடைத்து வளர்வதைக் குறிக்கும்.
தாக்கங்கள்
வைநிறமாதல் காரணமான நீட்சியடைதல் காரணமாகத் தாவரம் மண்ணின் கீழ் அல்லது போட்டித் தாவரங்களின் கீழிருந்து மற்றும் இலைச் சருகுகளிலிருந்து ஒளியை நோக்கி வளரவும் முடிகின்றது. இதன் வளரும் முனை ஒளிக்கு அதீத உறுத்துணர்ச்சி கொண்டதாகவும் கவரப்படக் கூடியதாகவும் காணப்படும்.
இந்நிகழ்வு தாவர ஓளிவாங்கி நிறமிகள் ஒளிக்கு ஆட்படுவதால் கட்டுப்படுத்தப்படுகின்றன. குருத்து முளைக்கும்போது, தாவர நிறமி A-யும் B-யும் சிவப்பு, அப்பாலைச் சிவப்புக் கதிர்களுக்கு நேர்விகிதத்தில் ஆட்பட்டு துலங்குகின்றன. அதேவேளையில் குருத்து மேற்பரப்புக்கு வரும்போது மறைநிறமி 1 நீல ஒளிக்குத் துலங்குகின்றது.
காரணிகள்
வைநிறமாதல் ஆக்சின் எனப்படும் தாவர இயக்குநீர் மூலம் கட்டுப்படுத்தப் படுகின்றது. இது உச்சியாட்சியைப் பேணுவதற்காக தவர உச்சி மூலம் சுரக்கப்படுகின்றது. ஆக்சின் சுரக்கப்ப்டும் இடத்திலிருந்து கீழ் நோக்கிக் கடத்தப்படுவத்ன் மூலம் கக்கவரும்புகளில் வளர்ச்சியை மட்டுப்படுத்துவதற்கும் செயற்படுகின்றாது. ஆக்சின்கள் ஒளியின் முன்னிலையில் வினைத்திறன் கொண்டவையல்ல. இவை வினைத்திறனுள்ளவையாயுள்ளபோது இவை கலச்சுவர்களில் புரத்தொன்களை வெளியேற்றச்செய்கின்றன. இது காடித்தன்மையை அதிகரிப்பதன் மூலம் கலச்சுவர்களில் எக்‌பான்சன் எனப்படும் இயங்குநீரைத் தூண்டுகின்றது. இவை கலச்சுவரை நலிவடையச் செய்து விரிவடையச் செய்கின்றன.
வெளியிணைப்புகள்
பகுப்பு:தாவர உடலியங்கியல்
மூண் எம்பிரசிங் தி சன்
மூண் எம்பிரசிங் தி சன் இது ஒரு தென் கொரியா நாட்டு தொலைக்காட்சி தொடர் ஆகும். இந்த தொடர் 4 ஜனவரி 2012ஆம் ஆண்டு முதல் 15 மார்ச் 2012ஆம் ஆண்டு வரை எம்பிசி என்ற தொலைக்காட்சியில் புதன் மற்றும் வியாழக்கிழமைகளில் தென் கொரியா நாட்டு நேரப்படி இரவு 9:55 மணிக்கு ஒளிபரப்பாகி 20 அத்தியாயங்களுடன் நிறைவடைந்தது.
தமிழில்
இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 16 செப்டம்பர் 2015ஆம் ஆண்டு முதல் 30 அக்டோபர் 2015ஆம் ஆண்டு வரை திங்கள் முதல் வெள்ளி வரை தினமும் இரவு 9 மணிக்கு புதுயுகம் தொலைக்காட்சியில் ஒளிபரப்பானது.
தமிழ் செம்மொழி அகவை திருத்த மாநாடு
தமிழ் செம்மொழி அகவை திருத்த மாநாடு என்பது கோலாம்பூரில் இந்திய ஒன்றிய அரசு தமிழ் மொழி 1,5000 ஆண்டுகள் பழமையானது என்ற வரையறையை எதிர்த்தும், தமிழ் மொழி மூவாயிரம் ஆண்டுகளுக்கு முற்பட்டது என்றதை வலியுறுத்தியும் தமிழ் ஆவலர்களால் ஒழுங்குசெய்யப்பட்ட ஒரு மாநாடு ஆகும். இந்த மாநாட்டின் வேண்டுகோள்கள் இந்திய ஒன்றிய அரசு, தமிழக அரசு, மலேசிய இந்தியத் தூதரகம், யுனெஸ்கோ ஆகிய அமைப்புகளுக்கு முன்வைக்கப்பட்டது.
வெளி இணைப்புகள்
பகுப்பு:மலேசியாவில் தமிழ் மாநாடுகள்
முத்துச்சாமிபுரம் ஊராட்சி
முத்துச்சாமிபுரம் ஊராட்சி (Muthusamypuram Gram Panchayat), தமிழ்நாட்டின் விருதுநகர் மாவட்டத்தில் உள்ள இராஜபாளையம் வட்டாரத்தில் அமைந்துள்ளது. இந்த ஊராட்சி, ராஜபாளையம் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4466 ஆகும். இவர்களில் பெண்கள் 2256 பேரும் ஆண்கள் 2210 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
நெல்லிக்குப்பம் ஊராட்சி
நெல்லிக்குப்பம் ஊராட்சி (Nellikupam Gram Panchayat), தமிழ்நாட்டின் செங்கல்பட்டு மாவட்டத்தில் உள்ள திருப்போரூர் வட்டாரத்தில் அமைந்துள்ளது. இந்த ஊராட்சி, திருப்போரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2622 ஆகும். இவர்களில் பெண்கள் 1280 பேரும் ஆண்கள் 1342 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இருகாலூர் பொங்காத்தைய்யன் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. வைகாசி மாதம் முக்கிய திருவிழா நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அமைப்பு நிர்வாகி பாராட்டு நாள்
அமைப்பு நிர்வாகி பாராட்டு நாள்  (System Administrator Appreciation Day) என்றும் சிஸ்அட்மின் நாள் என்றும் SAAD என்றும் குறிப்பிடப்படும் நாளை டெட் கெகாடோசு என்ற அமைப்பு நிர்வாகி உருவாக்கினார். புதிய அச்சுப்பொறிகளை நிறுவியதற்கு நன்றி கூறும்விதமாக சக ஊழியர்கள் அமைப்பு நிர்வாகிக்கு பூக்களும் கனிகளும் நிறைந்த கூடைகளை பரிசளிப்பது போல வந்த ஹுவலெட் பெக்கார்ட் நிறுவனத்தின் இதழ் விளம்பரத்தினால் கெகாடோசிற்கு இத்தகைய எண்ணம் எழுந்தது. அமைப்பு நிர்வாகிகள் மற்றும் தகவல் தொழில்நுட்ப ஊழியர்களின் பணியை பாராட்டும் விதமாக இந்த விடுமுறை நாள் விடப்படுகிறது. ஒவ்வொரு ஆண்டு சூலை திங்கின் கடைசி வெள்ளிக்கிழமை இது கொண்டாடப்படுகிறது. முதல் அமைப்பு நிர்வாகி பாராட்டு நாள் சூலை 28, 2010 அன்று கொண்டாடப்பட்டது. அடுத்த விடுமுறை சூலை 29, 2011 அன்று வருகிறது.
பல கணினி மற்றும் இணையம் சார்ந்த பண்பாடுடைய நிறுவனங்கள், திங்க்கீக்,கஃபேபிரஸ் போன்றவை, இந்த விடுமுறை நாளின்போது சிறப்பு பயன்பாட்டு சேவைகளையும் போட்டிகளையும் நடத்துகின்றன. இந்நாளைக் கொண்டாட பல கானாப் பாடல்களும் இயற்றப்பட்டுள்ளன. ஆயினும் புகழ்பெற்ற வாழ்த்தட்டை நிறுவனங்களான ஆல்மார்க் போன்றவற்றின் ஆதரவு இன்னமும் கிடைக்கவில்லை. இந்த நாளை தொழில்முறை அமைப்பு நிர்வாகிகள் சங்கம் (League of Professional System Administrators) மற்றும் சேஜ் (SAGE/USENIX) என்ற இரு தொழில்சார் அமைப்புகள் அங்கீகரித்தும் ஆதரவளித்தும் வருகின்றன.
வெளியிணைப்புகள்
பகுப்பு:தகவல் தொழில்நுட்பம் பகுப்பு:சூலை சிறப்பு நாட்கள்
எ ஃபிஸ்ட்ஃபுல் ஒஃவ் டாலர்ஸ்
எ ஃபிஸ்ட்ஃபுல் ஒஃவ் டாலர்ஸ் (ஆங்கிலம்: A Fistful of Dollars, இத்தாலிய மொழி : Per un pugno di dollari ) 1964 ஆம் ஆண்டு வெளிவந்த இத்தாலிய மொழித் திரைப்படமாகும். சேர்ஜியோ லியோன் இயக்கத்தில் வெளிவந்த இத்திரைப்படத்தில் கிலிண்ட் ஈஸ்ட்வுட், மரியான் கோச் மற்றும் பலரும் நடித்துள்ளனர். இது டாலர்கள் முப்படத்தொகுதியில் வெளியான முதல் திரைப்படமாகும். ஆங்கிலத்தில் மொழிமாற்றம் செய்யப்பட்டு உலகெங்கும் திரையிடப்பட்டது. ஸ்பகெட்டி மேற்கத்தியப் பாணி திரைப்படங்களின் முன்னோடிப் படங்களில் ஒன்றாகக் கருதப்படுகிறது.
மெக்சிக்க-அமெரிக்க எல்லைப்புற சிறு நகரொன்றில் இரு கும்பல்களுக்கிடையே நடைபெறும் தொடர் மோதல்களைப் பயன்படுத்தி இரு தரப்பிலும் ஆதாயம் தேட முயலும் துப்பாக்கி வீரனின் சாகசங்கள் திரைப்படத்தின் கதைக்களமாக அமைந்தது. அகிரா குரோசாவா இயக்கிய யோஜிம்போ படத்தினைப் போன்ற திரைக்கதை அமைப்பு இருந்தது. இதனால் குரோசாவா இத்திரைப்படம் மீது வழக்குத் தொடர்ந்தார். வழக்கில் டாலர்ஸ் தயாரிப்பாளர்களுக்கு $100,000 அபராதம் வழங்கப்பட்டது. திரைப்படத்தின் வசூலின் 15% சதவீதம் குரோசாவாவுக்கு வழங்கப்பட்டது.
சீ. இரங்கராஜன்
சீனிவாசன் இரங்கராஜன் (Srinivasan Rangarajan) (10 ஏப்ரல் 1936 – 8 பிப்ரவரி 2007) ஓர் இந்திய பத்திரிகையாளரும், தொழில்முனைவோரும், துடுப்பாட்ட வீரரும், திரைப்படத் தயாரிப்பாளரும், சமூகவாதியுமாவார். இவர், இந்திய பத்திரிகையாளரும் தொழிலதிபருமான கஸ்தூரி சீனிவாசனின் இளைய மகனும், கஸ்துரி இரங்க ஐயங்காரின் பேரனுமாவார்.
ஆரம்ப கால வாழ்க்கை
இரங்கராஜன் சென்னையில் ஏப்ரல் 10, 1936 அன்று தி இந்துவின் ஆசிரியரும் நிர்வாக இயக்குநருமான கஸ்தூரி சீனிவாசனுக்கு பிறந்தார். சென்னையில் படித்த இவர் 1958இல் தி இந்துவின் இயக்குநரானார்.
மேற்கோள்கள்
பகுப்பு:தமிழ்த் திரைப்படத் தயாரிப்பாளர்கள் பகுப்பு:2007 இறப்புகள் பகுப்பு:1936 பிறப்புகள்
முளவுக்காடு
thumb| ஆராக்குழா தேவாலயம் thumb| போல்கட்டி அரண்மனை முளவுக்காடு (Mulavuka), மேலும் போல்கட்டித் தீவு என்றும் உள்ளூரில் அறியப்படும் இது, இந்தியாவின்கேரளாவில் எர்ணாகுளம் மாவட்டத்தில் அமைந்துள்ள ஒரு கிராம ஊராட்சியாகும். வைப்பீன் தீவு, வல்லர்பாடம் தீவு ஆகியவை இதன் மேற்குப் பக்கத்திலும், வடுத்தளையின் கிழக்கிலும் அமைந்துள்ளது. இந்த ஊர் கோசுரீ பாலங்கள் மூலமாக எர்ணாகுளம் மற்றும் வல்லர்பாடம் ஆகியவற்றுடன் இணைக்கப்பட்டுள்ளது. மேலும் களமச்சேரி, ஆலுவா, கொச்சி ஆகிய பகுதிகளின் இணைப்புச் சாலையும் உள்ளது.
போல்கட்டி மாளிகை
போல்கட்டி மாளிகை, தீவின் தெற்கு முனையில் அமைந்துள்ளது. இது காலனித்துவ நிர்வாகத்திற்கான மையமாக டச்சுக்காரர்களால் கட்டப்பட்டது. பின்னர் ஆங்கிலேயர்களால் கைப்பற்றப்பட்டது. அரண்மனை ஒரு பிரபலமான சுற்றுலா அம்சமாகவும், பாரம்பரிய தங்குமிடமாகவும் உள்ளது. இது கேரள சுற்றுலா வளச்சிக் கழகத்தால் (கே.டி.டி.சி) நிர்வகிக்கப்படுகிறது. லுலு சர்வதேச மாநாட்டு மையம், ஹையாத் குழும விடுதிகள் போன்றவை 2016 இல் தொடங்கப்பட்டது.
தீவில் குழிப்பந்தாட்ட மைதானமும், சர்வதேச கடற்கரையும் உள்ளது. இது இந்தியாவில் முதன்முதலில் கேரள சுற்றுலா வளச்சிக் கழகத்திற்காக கிட்கோ நிறுவனத்தால் அமைக்கப்பட்டது. தீவு அதன் விடுதிகள், பண்ணை வீடுகள், நீர் விளையாட்டு, பாதுகாப்பான மிதிவண்டி வழிகள், நடைபாதை தடங்கள், பல உணவு உணவகங்கள் போன்றவைகளுக்கு பிரபலமானது.
முளவுகாட்டின் ஈர்ப்பு என்பது அனைத்து கலாச்சாரமும் ஒன்றிணைந்து இருப்பதாகும். அனைத்து மத மற்றும் அரசியல் நம்பிக்கையுள்ள மக்கள் ஒற்றுமையுடன் வாழ்கிறார்கள். எந்தவொரு பொதுவான பிரச்சினைகளுக்கும் எப்போதும் ஒன்றுபடுவார்கள். சமீபத்தில் இது கேரள உயர்நீதிமன்றத்தின் வழக்கறிஞர்கள் மற்றும் ஆஸ்டர் மெட்சிட்டியின் மருத்துவர்களுக்கான குடியிருப்பு மையமாக வளர்ந்து வருகிறது. கொள்கலன் சாலைக்கு இணையாக தீவின் மேற்குப் பகுதியில் ஒரு சேவை சாலை அமைக்கப்படவுள்ளது.
புள்ளிவிவரங்கள்
2001 இந்திய மக்கள் தொகை கணக்கெடுப்பில், இந்த ஊரில் மக்கள் தொகை 22,845 என இருந்தனர். ஆண்கள் 49% மக்கள்தொகையும் பெண்கள் 51% ஆகவும் உள்ளனர். ஊரின் சராசரி கல்வியறிவு விகிதம் 86% ஆக இருந்தது. இது தேசிய சராசரியான 59.5% ஐ விட அதிகமாகும்: ஆண் கல்வியறிவு 87% மற்றும் பெண் கல்வியறிவு 84%. மக்கள் தொகையில் 11% 6 வயதுக்குட்பட்டவர்களாவர்.
குறிப்புகள்
பகுப்பு:கொச்சியிலுள்ள சுற்றுலாத் தலங்கள் பகுப்பு:எர்ணாகுளம் மாவட்டத்தில் உள்ள ஊர்களும் நகரங்களும் பகுப்பு:Coordinates on Wikidata
அந்தோணி பாப்புசாமி
ஆரம்பகால வாழ்க்கை மற்றும் கல்வி
தமிழ்நாட்டிலுள்ள திண்டுக்கல் மாவட்டம் மாராம்பாடி கிராமத்தில் 1949 ஆம் ஆண்டு அக்டோபர் மாதம் முதல் நாள் இவர் பிறந்தார். திருச்சி கத்தோலிக்க மேல்நிலைப்பள்ளியில் தனது பள்ளி கல்வியை முடித்தார், மேலும் மதுரை செயின்ட் பீட்டர்சு பள்ளியில் லத்தீன் மற்றும் துவக்க நிலை படிப்புகளையும் முடித்தார். புனித சூசையப்பர் கல்லூரி, திருச்சியில் பட்டம் பெற்றார். திருச்சியின் புனித பவுல் இறையியல் பள்ளியில் இறையியல் படிப்பை முடித்தார்.
ஆயராக நியமனம்
5 நவம்பர் 1998 அன்று மதுரையின் துணை ஆயராக நியமிக்கப்ட்டார்.
4 பிப்ரவரி 1999 இல் ஜாபாவின் ஆயராக நியமிக்கப்ட்டார். 10 நவம்பர் 2003 அன்று திண்டுக்கல் மறைமாவட்டத்தின் ஆயராக நியமிக்கப்பட்டார்.
26 சூலை 2014 அன்று திருத்தந்தை பிரான்சிசு அவர்களால் மதுரை உயர்மறைமாவட்டத்தின் பேராயராக நியமிக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:1949 பிறப்புகள் பகுப்பு:இந்திய ஆயர்கள் பகுப்பு:திண்டுக்கல் மாவட்ட நபர்கள்
காஜுலூர்
காஜுலூர் மண்டலம், ஆந்திரப் பிரதேசத்தின் கிழக்கு மாவட்டத்திற்கு உட்பட்ட 66 மண்டலங்களில் ஒன்று.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
சான்றுகள்
பகுப்பு:கிழக்கு கோதாவரி மாவட்டம்
சிவத்த செங்குத்துப்பாறை (திரைப்படம்)
சிவத்த செங்குத்துப்பாறை (திரைப்படம்) அல்லது ரெட் கிளிப் என்பது ஒரு சீன வரலாற்றுக் காப்பியப் போர்த் திரைப்படம். இது சீனாவில் கிபி 208-209 காலப் பகுதியில் நிகழ்ந்த சிவத்தப் செங்குத்துப்பாறைப் போரின் வரலாற்றை அடிப்படையாக கொண்டது. மூன்று இராட்சியங்கள் காலப் பகுதியில் நிக்ழ்ந்த அந்தப் பெரும் போர்களையும், அவற்றை ஒட்டிய நிகழ்வுகளையும் இப் படம் சித்தரிக்கிறது.
80 மில்லியன் செலவில் உருவாக்கப்பட்ட இத்திரைப்படம் இதுவரை ஆசியாவில் தாயரிக்கப்பட செலவுகூடிய திரைப்படம் ஆகும். இந்தத் திரைப்படமே அதிக வருமானம் ஈட்டிய திரைப்படமும் ஆகும்.
பகுப்பு:சீனத் திரைப்படங்கள் பகுப்பு:சப்பானிய திரைப்படங்கள் பகுப்பு:ஆங்காங் திரைப்படங்கள்
அடுக்கம் ஊராட்சி, திண்டுக்கல்
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மின்னூல்
மின்னூல் என்பது நூல் ஒன்றினுடைய மின்னணுவியல் அல்லது எண்முறை பதிப்பாகும்.
மின்னூலானது பொதுவாக பதிப்பாளர்களால், மின்னணுவியல், எண்முறை ஊடகங்கள் மூலம் தமது புத்தகங்களை விநியோகிப்பதற்காக உருவாக்கப்படுகிறது.
இவை வெற்று உரை வடிவமாகவோ, நூல் சம்பந்தப்பட்ட சிறப்பு தகவல்களை தம்மகத்தே கொண்டவையாகவோ இருக்கும்.
வடிவங்கள்
மின்னூல் சமுதாயமானது ஏகப்பட்ட மின்னூல் வடிவத் தெரிவுகளை கொண்டிருக்கிறது. எந்தவடிவம் சிறந்தது, வடிவங்களிலுள்ள குறைபாடுகள் எவை, நிறைகள் எவை என்பதுபற்றியெல்லாம் ஏகப்பட்ட விவாதங்கள் நிகழ்ந்தவண்ணமுள்ளது.
எவ்வாறாயினும், கடைக்கோடிப்பயனாளரைப் பொறுத்தவரையில் புத்தகத்தை படிக்கவேண்டும் என்பதே முதன்மையான தேவையாகும். அந்த வகையில் பார்த்தால் ஒவ்வொரு மின்னூல் வடிவங்களும் தமக்கேயுரிய சிறப்பியல்புகளையும் போதாமைகளையும் கொண்டிருக்கின்றன.
பிம்பக் கோப்புகள்
பிம்ப (பட) கோப்புத்தொடர்கள் மூலம் மின்னூல் ஒன்று உருவாக்கப்படலாம். எத்தகைய பிம்பக்கோப்பு வடிவமும் இதற்கென பயன்படுத்தப்படலாம். இவ்வாறாக உருவாக்கப்படும் மின்னூல்கள் ஏனைய வடிவங்களை விட அதிக மின்கனத்தை கொண்டிருக்கும். அத்தோடு பயனர் அதன் உரைப்பகுதியினை தெரிவுசெய்ய, நகலெடுத்து வேறிடத்தில் உரையாக பயன்படுத்த முடியாது. உரத்துப்படிக்கும் செயலிகள் இதனை படிக்க முடியாது.
இத்தகைய மின்னூல் வடிவங்கள் சித்திரக் கதை நூல்களுக்கே மிக பொருத்தமானதாகும்.
மீயுரை குறியீட்டு மொழி (Hyper Text Markup Language)
இது பொதுவில் HTML என அழைக்கப்படுகிறது.
உரையின் செழிய வடிவமைப்புக்கள், பிம்பங்கள், தொடுப்புக்கள் போன்ற பல தகவல்களை இவ்வடிவத்தில் உள்ளடக்கலாம். இவ்வடிவமைப்பிலுள்ள மின்னூல் ஒன்றினை படிக்க சாதாரண வலை உலாவி ஒன்றே போதுமானது. சிறப்பான செயலிகள் எதுவும் தேவைப்படாது.
ஆங்கில மின்னூற் திட்டங்கள்
பகுப்பு:இணையம் பகுப்பு:புதிய ஊடகம்
வானதி (கதைமாந்தர்)
வானதி கல்கி எழுதிய பொன்னியின் செல்வன் புதினத்தில் வருகின்ற கொடும்பாளூர் இளவரசி ஆவார். அருண்மொழி வர்மன் மீதான காதலைச் சொரிபவளாகவும், இளைய பிராட்டி குந்தவை நாச்சியாரின் நற்றோழியாகவும் வருகிறார். கொடும்பாளூர் சிற்றரசரும் சோழநாட்டு சேனாதிபதியுமான பூதிவிக்கிரம கேசரியின் சகோதரரின் மகள் வானதி தேவியார். பிற்காலத்தில் வானதி தேவியார் இராசராச சோழன் மனைவியும், இராசேந்திர சோழன் தாயும் ஆவார்.
கதாபாத்திரத்தின் இயல்பு
கொடும்பாளூர் இளவரசியாக இருந்தாலும் வானதி அடிக்கடி மயங்கி விழுகின்ற கோழைப் பெண்ணாகவே அறிமுகம் செய்கிறார் ஆசிரியர் கல்கி. வானதிக்கு வீரமூட்டுவதற்காக இறந்து போன முதலையை வைத்து விளையாட்டு செய்கிறாள், வானதியின் தோழி குந்தவை. அது இறந்த முதலை என்பதை அறிந்து கொண்டு சற்றும் பயம்கொள்ளாமல் இருக்கிறாள் வானதி. ஈழத்திற்கு செல்லவிருக்கும் இளவரசரின் முகத்தினை நேருக்கு நேராகப் பார்த்து மயக்கமிட்டு விழுகிறாள். அருண்மொழி வர்மனின் அக்காவான குந்தவைக்கு வானதியை அருண்மொழிக்கு திருமணம் செய்து வைக்க வேண்டும் என்று ஆசையிருக்கிறது. சோழ நாட்டின் சேனாதிபதி கொடும்பாளூர் பெரிய வேளாருக்கும் (வேளிர்) அதே ஆசை இருக்கிறது. அவர்கள் இருவரும் அவ்வப்போது இதுபற்றி இளவரசரிடம் உரையாடுகிறார்கள்.
வானதியின் நினைவுதிரும்புகையில் குந்தவை தேவின் மடியில் தலைவைத்து உறங்குவதையும், இருவரும் யானை மீதேறி எங்கோ செல்வதையும் உணர்ந்தாள். தன்னுடைய எண்ணப்படி இளவரசரை காணவே குந்தவை தேவி அழைத்து செல்கிறாள் என்பதை அறியாமலேயே சென்றாள். இருவரும் நந்தி மண்டபத்தில் தங்கினார்கள். பூங்குழலியும், சேந்தன் அமுதனும் இளவரசரை நந்தி மண்பத்திற்கு அழைத்துவந்தார்கள். இளவரசரை பார்த்த வானதி வெட்கம் கொண்டாள். குந்தவையும், இளவரசரும் பேசுவதை பார்த்துக் கொண்டே இருந்தாள். குந்தவை வானதியை அழைத்து இளவரசருடன் பேசும்படி கூறினாள். அத்துடன் வானதியின் வீரத்தினையும் எடுத்துக் கூறினாள்.
குடந்தை சோதிடர் திடர் வீட்டில் வானதியும், குந்தவையும் இருக்கும் போது, பெரிய பழுவேட்டரையர் உள்ளே நுழைந்து ஒரே நாளில் ஆதித்த கரிகாலன் உயிருக்கும், அருள்மொழி உயிருக்கும், சுந்தர சோழர் உயிருக்கும் ஆபத்து நேரவிருப்பதாக கூறி சென்றார். காவிரி ஆற்றுநீரால் குடந்தை சோதிடர் வீடு அடித்து செல்லப்பட்டது. அதனை பற்றியிருந்த வானதியும் ஆற்றோடு சென்றாள். மற்றவர்கள் அருகிலிருந்த மண்டபத்தில் இருந்தார்கள். அவளை காப்பாற்ற பூங்குழலி சென்றாள். பூங்குழலிக்கு மிக அருகில் முதலையொன்று இருப்பதை அறிந்து வேற்றுமை பாராமல் வானதி பூங்குழலியை காப்பாற்ற முயற்சி செய்தாள். அந்நேரத்தில் அங்கு வந்த இளவரசர் அருள்மொழிவர்மன் இருவரையும் யானையின் உதவியால் காப்பாற்றினார். தஞ்சை கோட்டை கொடும்பாளூர் வேளார் கைப்பற்ற இருப்பதை அறிந்து வானதி, பூங்குழலியுடன் தஞ்சைக்கு சென்றார்.
நூல்கள்
வானதியைக் கதாபாத்திரமாக கொண்டு வெளிவந்துள்ள நூல்கள்.
திண்டுக்கல் மாவட்டம்
திண்டுக்கல் மாவட்டம் (Dindigul district) இந்திய மாநிலமான, தமிழ்நாட்டின் 38 மாவட்டங்களில் ஒன்றும், கொங்கு நாட்டின் மாவட்டங்களுள் ஒன்றுமாகும். இம்மாவட்டத்தின் நிர்வாகத் தலைமையிடம் திண்டுக்கல் ஆகும். இம்மாவட்டம் பூட்டு மற்று தோல் பதனிடும் தொழிற்சாலைகளுக்கு பெயர் பெற்றது. இந்த மாவட்டம் 6,266.64 ச.கி.மீ. பரப்பளவைக் கொண்டுள்ளது.
வரலாறு
திண்டுக்கல் மாவட்டத்தில், பழனி, ஒட்டன்சத்திரம்,வேடசந்தூர் ஆகிய வட்டங்கள் கொங்கு நாட்டையும், திண்டுக்கல், கொடைக்கானல், ஆத்தூர், நிலக்கோட்டை, நத்தம் வட்டங்கள் பாண்டிய நாட்டையும் சேர்ந்தன. 1985-ஆம் ஆண்டில் மதுரை மாவட்டத்திலிருந்து, திண்டுக்கல் மாவட்டம் உருவாக்கப்பட்டது. திண்டுக்கல் மாவட்டம் பலகாலம், மதுரை மாவட்டத்துடன் இணைந்திருந்தது. இதனால் மதுரை மாவட்டத்தின் வரலாற்றுச் சிறப்புகள் திண்டுக்கல் மாவட்டத்திற்கும் பொருந்தும். திண்டுக்கல் தொன்று தொட்டு சேரர் மற்றும் பாண்டியர் ஆட்சியில் இருந்து வந்தது. குறிப்பாக விஜய நகர ஆட்சியில் தான் ஏற்றம் பெற்றது. வெவ்வேறு ஆட்சிகளில், படிப்படியாக இவ்வூர் சிறந்த ராணுவத்தளமாக முன்னேறியது. நாயக்க மன்னர்கள், ஆற்காடு நவாபுகள், மைசூர் மன்னர்கள், ஆங்கிலேயர் ஆகியோரால், இங்குள்ள கோட்டை பலவாறாகப் பலப்படுத்தப்பட்டது. இக்கோட்டையை வெற்றி கொள்ள, இவர்கள் ஒவ்வொருவரும் மாறிமாறிப் போரிட்டதை வரலாற்றால் அறிகிறோம். பாண்டிய நாட்டை அதன் பல இன்னல்கள் இடையூறுகளிலிருந்து தடுத்துக் காப்பாற்றியது திண்டுக்கல். திண்டுக்கலில் உள்ள ஹைதர் அலியால் கட்டப்பட்ட கோட்டை, குறிப்பிடத்தக்க ஒன்றாகும்.
மாவட்ட நிர்வாகம்
இம்மாவட்டம் திண்டுக்கல், பழனி, கொடைக்கானல் என 3  வருவாய் கோட்டங்களாகவும், 10 வருவாய் வட்டங்களாகவும் மற்றும் 361 வருவாய் கிராமங்களாகவும் பிரிக்கப்பட்டுள்ளது.
உள்ளாட்சி அமைப்புகள்
இம்மாவட்டம் திண்டுக்கல் மாநகராட்சி மற்றும் பழனி , ஒட்டன்சத்திரம் & கொடைக்கானல் என 3 நகராட்சிகளும் மற்றும் 23 பேரூராட்சிகளும் கொண்டுள்ளது.
பேரூராட்சிகள்
அகரம்· அம்மைநாயக்கனூர்· ஆயக்குடி· அய்யலூர்· அய்யம்பாளையம்· பாலசமுத்திரம்· சின்னாளப்பட்டி· எரியோடு· கன்னிவாடி· கீரனூர்· நத்தம்· நெய்க்காரப்பட்டி· நிலக்கோட்டை· பாளையம்· பண்ணைக்காடு· பட்டிவீரன்பட்டி· சேவுகம்பட்டி· சித்தையன்கோட்டை· ஸ்ரீராமபுரம்· தாடிக்கொம்பு· வடமதுரை· வத்தலகுண்டு · வேடசந்தூர்·
ஊராட்சி அமைப்புகள்
இம்மாவட்டம் 14 ஊராட்சி ஒன்றியங்களையும், 306 கிராம ஊராட்சிகளையும் கொண்டது. கொண்டது. அவைகள்;
டி. செங்குட்டுவன்
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:கிருட்டிணகிரி மாவட்ட நபர்கள் பகுப்பு:தமிழக அரசியல்வாதிகள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:15 ஆவது தமிழ்நாடு சட்டமன்ற உறுப்பினர்கள்
திண்டுக்கல் மாவட்டம்
அரசியல்
இம்மாவட்டம் திண்டுக்கல் மக்களவைத் தொகுதி மற்றும் 7 சட்டமன்றத் தொகுதிகளைக் கொண்டுள்ளது.
எல்லைகள்
வடக்கில் திருப்பூர், கரூர் மாவட்டங்களும், கிழக்கில் திருச்சிராப்பள்ளி மாவட்டமும், தெற்கு-தென்கிழக்கில் மதுரை, தென்மேற்கில் தேனி மாவட்டமும், மேற்கில் கேரள மாநிலமும் இம்மாவட்டத்தின் எல்லைகளாக அமைந்துள்ளன.
வெளி இணைப்புகள்
பகுப்பு:தமிழ்நாடு மாவட்டங்கள்
லக்ஸ்மன் வசந்த பெரேரா
லக்ஸ்மன் வசந்த பெரேரா (LAKSHMAN WASANTHA PERERA, பிறப்பு: சூலை 22 1963),  இலங்கை அரசியல்வாதி. இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணி சார்பில் மாத்தளை  மாவட்டத்திலிருந்து மக்களால் தெரிவு செய்யப்பட்ட  உறுப்பினர்.
வாழ்க்கைக் குறிப்பு
96/4, மாகொலை இல் வசிக்கும் இவர் பௌத்த மதத்தைச் சேர்ந்தவர்.
உசாத்துணை
பகுப்பு:இலங்கை அரசியல்வாதிகள் பகுப்பு:1967 பிறப்புகள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:மாத்தளை மாவட்ட நபர்கள்
ஆசிய நெடுஞ்சாலை 77
ஆசிய நெடுஞ்சாலை 77 அல்லது ஏஎச்77 (AH77), ஆசிய நெடுஞ்சாலைகள் வலையமைப்பின் ஒரு பகுதியாகும். ஆப்கானிசுத்தானின் சுபுல்சார்க் என்னும் இடத்தில் தொடங்கும் இந்த நெடுஞ்சாலை துருக்மெனிசுத்தான் நாட்டின் மேரி என்னும் இடம் வரை செல்கிறது. இந்த நெடுஞ்சாலை ஆசியாவின் இரண்டு நாடுகளூடாகச் செல்கிறது. இதன் மொத்த நீளம் 1,298 கிலோமீட்டர்.
நாடுகள்
இந்தச் சாலை ஊடறுத்துச் செல்லும் நாடுகளின் பெயர்களையும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.
வெளியிணைப்புக்கள்
பகுப்பு: ஆசிய நெடுஞ்சாலைகள் வலையமைப்பு
ஜாங் டோங்-கன்
ஜாங் டோங்-கன் (Jang Dong-gun) (பிறப்பு: மார்ச் 7, 1972) ஒரு தென் கொரியா நாட்டு நடிகர் ஆவார். இவர் 1992ஆம் ஆண்டு முதல் மாடல், ரெடி கோ, லவ், கோஸ்ட், அ ஜென்டில்மேன்ஸ் டிக்னிட்டி போன்ற பல தொடர்களில்களிலும் மற்றும் பிரண்ட், பிராமிஸ், மை வே, போன்ற பல திரைப்படங்களிலும் நடித்ததன் மூலம் புகழ் பெற்ற நடிகர் ஆனார்.
வெளி இணைப்புகள்
பகுப்பு:1972 பிறப்புகள் பகுப்பு:வாழும் நபர்கள் பகுப்பு:தென் கொரிய ஆண் திரைப்பட நடிகர்கள் பகுப்பு:தென் கொரிய ஆண் தொலைக்காட்சி நடிகர்கள் பகுப்பு:தென் கொரிய விளம்பர நடிகர்கள்
வர்க்கம் (கணிதம்)
வர்க்க எண் அல்லது சதுர எண் (square number) என்பது ஒரு முழு எண்ணின் வர்க்கமாகும். ஒரு முழு எண்ணின் வர்க்கம் என்பது அம்முழு எண்ணை அவ்வெண்ணாலேயே பெருக்கக் ல ஒரு முழு எண்ணின் வர்க்கமும் ஓர் முழு எண்ணாகவே அமையும். ஒரு வர்க்க எண்ணானது, செவ்விய வர்க்கம் (perfect square) எனவும் அழைக்கப்படுகிறது.
வர்க்க எண்கள் நேர்ம எண்களாகவே இருக்கும். ஒரு நேர்ம எண் வர்க்க எண்ணாக இருக்க வேண்டுமானால் அதன் வர்க்கமூலம் ஒரு முழு எண்ணாக இருக்கவேண்டும்.
வர்க்கத்தை வழக்கமாக பெருக்கல் வடிவில் எழுதுவதில்லை. மாறாக n என்ற எண்ணின் வர்க்கம் n2 என எழுதப்படுகிறது. இதனை "n ஸ்கொயர்ட்" என வாசிக்க வேண்டும். n  அளவு பக்கமுடைய ஒரு சதுரத்தின் பரப்பு n × n. அதாவது n2. எனவேதான் முழு வர்க்க எண்கள், சதுர எண்கள் என அழைக்கப்பட்டு வடிவ எண்களில் ஒரு வகையாகின்றன.
வர்க்கம் என்ற கருத்துருவைப் பிற எண் கணங்களுக்கும் நீட்டிக்கலாம். விகிதமுறு எண்களை எடுத்துக்கொண்டால், ஒரு விகிதமுறு வர்க்க எண் என்பது இரு வர்க்க எண்களின் விகிதமாகும். மறுதலையாக, இரு வர்க்க எண்களின் விகிதம் ஒரு விகிதமுறு வர்க்க எண்ணாகும்.
எடுத்துக்காட்டு: 4/9 = (2/3)2).
எடுத்துக்காட்டுகள்
602 -க்கும் கீழுள்ள வர்க்க எண்கள் :
பண்புகள்
இங்கு n -ஆம் வர்க்க எண் n2. இது முதல் n ஒற்றை எண்களின் கூட்டுத்தொகைக்குச் சமம். இக்கூற்றைப் படத்தில் காணலாம். படத்தில் ஒவ்வொரு சதுரமும் அதற்கு முந்தைய சதுரத்துடன் ஒற்றை எண்ணிக்கைப் புள்ளிகளைச் சேர்ப்பதால் உண்டாவதையும் காணலாம்.
எடுத்துக்காட்டு:
52 = 25 = 1 + 3 + 5 + 7 + 9.
மற்றொரு வாய்ப்பாடு:
0, 1, 5, 14, 30, 55, 91, 140, 204, 285, 385, 506, 650, 819, 1015, 1240, 1496, 1785, 2109, 2470, 2870, 3311, 3795, 4324, 4900, 5525, 6201....
சிறப்பு வகைகள்
AA = 25+7 =32 மற்றும் 72=49,
ஒற்றை மற்றும் இரட்டை எண்கள்
இரட்டை எண்களின் வர்க்கங்கள் இரட்டை எண்களாகும். அவை நான்கால் வகுபடும் எண்களாகவும் இருக்கும்.
ஒற்றையெண்களின் வர்க்கங்கள் ஒற்றையெண்கள்.
இதிலிருந்து இரட்டை எண்களின் வர்க்க மூலங்கள் இரட்டை எண்களாகவும் ஒற்றை எண்களின் வர்க்க மூலங்கள் ஒற்றை எண்களாகவும் இருக்கும் என்பதை அறியலாம்.
பயன்பாடு
இரு நேர்ம மெய்யெண்களின் பெருக்குத்தொகை ஒரு நேர்ம மெய்யெண்ணாகவும் இரு எதிர்ம மெய்யெண்களின் பெருக்குத்தொகையும் ஒரு நேர்ம மெய்யெண்ணாகவும் இருக்கும் என்பதால் எந்தவொரு வர்க்க எண்ணும் எதிர்ம எண்ணாக இருக்க முடியாது. எனவே மெய்யெண்களின் கணத்தில் ஒரு எதிர்ம மெய்யெண்ணின் வர்க்க மூலத்தைக் காணமுடியாது. இதனால் மெய்யெண்கள் கணத்தில் ஒரு பற்றாக்குறை ஏற்பட்டு கணிதவியலாளர்கள் கற்பனை மூலம் i -ஐ −1 -ன் வர்க்க மூலங்களில் ஒன்றாக எடுத்துக் கொண்டு கலப்பெண்களை உருவாக்கினர்.
வெளி இணைப்புகள்
பகுப்பு:எண்கள் பகுப்பு:முழுஎண் தொடர்வரிசைகள் பகுப்பு:முழு எண்கள்
அ. ம. ராமசாமி
'''அ. ம. ராமசாமி' (A. M. Ramasamy)'' ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1989 மற்றும் 1996 ஆம் ஆண்டுகளில் நடந்த சட்டமன்றத் தேர்தலில், ஆத்தூர் தொகுதியிலிருந்து, திராவிட முன்னேற்றக் கழக சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். தொழிலதிபரான இவர் இராசிபுரம் அருகே உள்ள கிராமம் ஒன்றில் பிறந்தார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள் பகுப்பு:நாமக்கல் மாவட்ட நபர்கள் பகுப்பு:இந்திய அரசியல்வாதிகள்
தினேஷ் டி சொய்சா
தினேஷ் டி சொய்சா (Dinesh de Zoysa, பிறப்பு: அக்டோபர் 5 1977 ), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1997/98 பருவ ஆண்டுகளில், இலங்கை கொழும்பு கோல்ட் விளையாட்டுக்கழக அணி உறுப்பினராக பங்குகொண்டார்.
காட்பாடி சந்திப்பு தொடருந்து நிலையம்
வேலூர் காட்பாடி சந்திப்பு தொடருந்து நிலையம் (Katpadi Junction, நிலையக் குறியீடு:KPD) இந்தியாவின், தமிழ்நாடு மாநிலத்தில், வேலூர் நகரிலுள்ள தொடருந்து நிலையம் ஆகும். இது சென்னை - பெங்களூரு மற்றும் விழுப்புரம் - திருவண்ணாமலை - திருப்பதி வழித்தடங்களில் அமைந்துள்ளது. இது தென்னக இரயில்வேயில் சுத்தமாகவும் பராமரிக்கப்படும் இரயில் நிலையத்தில் ஒன்றாகும். மேலும் தமிழ்நாட்டில் உள்ள 20க்கும் மேற்பட்ட வருவாய் ஈட்டும் இரயில் நிலையங்களில் காட்பாடி இரயில் நிலையமும் ஒன்றாகும். இது கடலூர் - திருவண்ணாமலை - சித்தூர் நெடுஞ்சாலை ஆந்திரப் பிரதேசத்தை இணைக்கும் சித்தூர் நெடுஞ்சாலையில் நகரின் வடக்கு இறுதியில் அமைந்துள்ளது.
இட அமைப்பு
இந்த நிலையத்தில் 5 நடைமேடைகள் உள்ளன. இதில் 4 மற்றும் 5 நடைமேடைகள் வழியாக முதன்மையாக வேலூர் கண்டோன்மென்ட் தொடருந்து நிலையம் வழியாக தெற்கு தமிழ்நாட்டிலிருந்து ஆந்திராவுக்கும், ஆந்திராவிலிருந்து தமிழகத்திற்கும் இயக்கப்படும் இரயில்கள் நின்று செல்கின்றன. ஒவ்வொரு நாளும் 150க்கும் அதிகமான பயணிகள் இரயில்கள் (இருபுறமும்) வேலூர்-காட்பாடி சந்திப்பு வழியாக செல்கின்றன. தளமேடை 1 முதல் 3வரை, சென்னை, பெங்களூர், கோயம்புத்தூர் மற்றும் கேரள மாநிலங்களுக்கான பயணிகள் இரயில்கள் முதன்மையாக இயக்கப்படுகின்றன.
போக்குவரத்து
காட்பாடி நிலையத்திலிருந்து 5 முதல் 6 கிலோமீட்டர் தொலைவில் பேருந்து நிலையம் உள்ளது. இரயில் நிலையத்திற்கு வெளியே இரயில் நிலையத்தை இணைக்கும் பஸ் வசதிகள் கிடைக்கின்றன. டாக்சிகள் மற்றும் ஆட்டோ போன்ற மற்ற போக்குவரத்து முறைகள் நகரத்தினை இணைக்கின்றன.
இரயில் பயணிகள்
சென்னை சென்ட்ரல் முதல் காட்பாடி சந்திப்புக்கு தினமும் சராசரியாக முன்பதிவு செய்யாத 2,280 பயணிகள், வேலூருக்கு வருகை தருகின்றனர்.
சான்றுகள்
பகுப்பு:தமிழகத் தொடருந்து சந்திப்புகள் பகுப்பு:வேலூர் மாவட்டத்திலுள்ள தொடருந்து நிலையங்கள் பகுப்பு:சென்னை தொடருந்து கோட்டம்
சூலை 11
வெளி இணைப்புகள்
பகுப்பு:சூலை பகுப்பு:ஆண்டின் நாட்கள்
ராமசந்திராபுரம், கிழக்கு கோதாவரி மாவட்டம்
ஆட்சி
இந்த மண்டலத்தின் எண் 39. இது ஆந்திர சட்டமன்றத்திற்கு ராமசந்திராபுரம் சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
சான்றுகள்
பகுப்பு:கிழக்கு கோதாவரி மாவட்டம்
பிரதீப் டி சில்வா (நோமட்ஸ் விளையாட்டுக்கழகம்)
பிரதீப் டி சில்வா (P. de Silva), இலங்கை பானதுறைப் பிரதேச அணியின் துடுப்பாட்டக்காரர். இவர் நான்கு முதல்தர துடுப்பாட்டப் போட்டியில் கலந்து கொண்டுள்ளார். இவர் 1998/99 பருவ ஆண்டுகளில், இலங்கை பானதுறை நோமட்ஸ் விளையாட்டுக்கழக அணி உறுப்பினராக பங்குகொண்டார்.
மெடிடேரனியோ
மெடிடேரனியோ 1991 ஆம் ஆண்டு வெளிவந்த இத்தாலிய மொழித் திரைப்படமாகும்.காப்ரியல் சால்வெடோர்ஸ் இயக்கத்தில் வெளிவந்த இத்திரைப்படத்தில் டியோகோ அபடந்த்யோனோ,கிளௌடியோ பிகாக்லி,ஜெசெப்பே செர்டெனா மற்றும் பலரும் நடித்துள்ளனர்.
வெளியிணைப்புகள்
பகுப்பு:இத்தாலிய மொழித் திரைப்படங்கள் பகுப்பு:நகைச்சுவைத் திரைப்படங்கள்
சூன் (இசைகேளி)
சூன் (Zune) என்பது மைக்ரோசாப்டின் கையடக்கமான இசைகேளி ஆகும். இதிலும் ஐப்பாடை போல் பாடல்கள், ஒளிப்படங்கள், திரைப்படங்கள் ஆகியனவை பார்க்க உபயோகிக்க முடியும். இதற்கும் மேலாக, இதில் வானொலி வசதியும் இருக்கிறது. அது மட்டுமல்லாமல் ஒய்-ஃபை வசதியுடன் இரண்டு சூன் கருவியை இணையாகவும் ("pair") செய்துகொள்ள முடியும். அவ்வாறு செய்யப்பட்ட கருவிகள் தங்களுக்குள்ளே பாடல்கள் மற்றும் படங்களை மாற்றிக்கொள்ள முடியும்.
இந்தக் கருவி, 2006 நவம்பர் 19 இல் அமெரிக்காவில் வெளியிடப்பட்டது. மைக்குரோசொஃப்ட் நிறுவனம் சூன் இசைகேளிகள் தயாரிப்பதை 2011 அக்டோபர் மாதம் முதல் நிறுத்தியது.
மேற்கோள்கள்
பகுப்பு:இசைகேளிகள்
குமாவுன் கோட்டம்
குமாவுன் கோட்டம் (Kumaon Division) இந்தி: कुमाऊं) வட இந்தியாவின் உத்தரகண்ட் மாநிலத்தின் இரண்டு கோட்டங்களில் ஒன்றாகும். மற்றது கார்வால் கோட்டம் ஆகும். இக்கோட்டத்தின் நிர்வாகத் தலைமையிடம் நைனிடால் நகரத்தில் உள்ளது. மேலும் உத்தரகண்ட் மாநிலத்தின் உயர்நீதிமன்றம் நைனிடால் நகரத்தில் அமைந்துள்ளது. குமாவுன் கோட்டத்தில் பெரும்பாலும் குமாவுனி மொழி பேசும் குமாவுனி மக்கள் வாழ்கின்றனர். இந்திய விடுதலைக்கு முன்னர் வரை இக்கோட்டப் பகுதிகளை குமாவுன் இராச்சியத்தினர் ஆண்டனர்.
கோடைக்கால வாழிடங்கள்
குமாவன் கோட்டத்தில் அமைந்துள்ள முக்கிய கோடைக்கால வாழிடங்கள் நைனிடால் மற்றும் அல்மோரா நகரங்களாகும்.
புவியியல்
இமயமலையின் சிவாலிக் மலைத்தொடரில் அமைந்த குமாவுன் கோட்டத்தில் கோசி ஆறு மற்றும் சாரதா ஆறுகள் பாய்கிறது. குமாவுன் கோட்டத்தின் வடக்கே திபெத், தெற்கே உத்தரப் பிரதேசம், கிழக்கே நேபாளம், மேற்கே கார்வால் கோட்டம் எல்லைகளாக அமைந்துள்ளது.
வரலாறு
கிழக்கிந்தியக் கம்பெனி ஆட்சியாளர்கள், இந்தியாவில் தங்களது ஆட்சிப் பரப்பை விரிவாக்கிக் கொண்டிருந்த நேரத்தில், நேபாளிகள், மேற்கில் உள்ள குமாவுன் கோட்டம் மற்றும் கார்வால் கோட்டங்களை வென்றதுடன், கிழக்கில் உள்ள சிக்கிம் நாட்டையும், டார்ஜீலிங் பகுதிகளையும் வென்று நேபாள இராச்சியத்துடன் இணைத்துக் கொண்டனர்.